Document ID: /roh_data/filtered/fineweb-2-filterrobots_roh.jsonl.gz/33383

L’elemaint centrel dal museum cun sias 21 staunzas d’exposiziun sun ils interiurs istorics da tschinch tschientiners: stüvas cun intevladüras da l’Engiadina e da las regiuns cunfinantas, üna sela da parada da la Vuclina, üna chadafö signurila ed üna chambra da durmir. Il museum es gnieu fabricho intuorn quists locals. Ils locals impreschiunants daun ün’impreschiun vivainta dal möd da viver i‘l passo. L‘(as) istorgia(s) pertuchanta(s) vegnan raquintedas sül E-Guide sül Tablet chi’d es cumprais i’l predsch d’entreda.